
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused ehitusprojektide ja riigilõivu maksekorraldustega.

Esitatud ehitusprojektid vastavad Majandus- ja kommunikatsiooniministri 25.09.2010. a määruse nr 67 „Nõuded ehitusprojektile”.
Seega, ehitusloa andmiseks takistusi ei ole ning ehitistele võib väljastada ehitusloa.

2.    ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1.  Alajaama tn 30 aiamaja laiendamiseks ja rekonstrueerimiseks;
3.2.  Kangelaste pr 27 korteri nr 5 rekonstrueerimiseks ja tehnosüsteemide muutmiseks;
3.3.  Kaupluse MAXIMA juures liikluskorralduse muutmiseks (Tallinna maantee lõik 1);
3.4.  Vestervalli tn 2a hoone laiendamiseks.

4. RAKENDUSSÄTTED
4.1.  Käesolev korraldus jõustub seadusega ettenähtud korras.

4.2.  Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

